**ПРОТОКОЛ**

**№25**

**от заседание на ОбС-Хайредин, проведено на 30.10.2013г.**

**Място на провеждане:** **Заседателната зала на общински съвет.**

**Начало: 13:25 часа.**

**Край: 14:15** **часа.**

**Днес на 30.10.2013 г. / сряда / от 13:25 часа се проведе редовно заседание на Общински съвет – Хайредин.**

**В работата взеха участие 12 / дванадесет /, от избрани 13 / тринадесет/ общински съветници.**

**Отсъстващи: Силвия Крумова.**

**На заседанието присъстват още:Т.Тодоров – Кмет на Община Хайредин, Ат.Атанасов-Кмет на с.Манастирище; Ив.Бешировски - Кмет на с.Рогозен,Т.Трифонов – Кметски наместник на с.Бързина.**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на общински съвет на 30.10.2013 г.***

***Г – жа Светла Петрова: Уважаеми господин Кмет,*** ***Уважаеми Общински съветници, Уважаеми гости.***

***Председателката на ОбС постави на гласуване***

**Д Н Е В Е Н Р Е Д :**

1. **Изказвания, питания, становища и предложения на граждани, на основание чл.65, ал.3 от Правилника за организацията и дейността на ОбС, неговите комисии и взаимодействието му с общинска администрация.**
2. **Докладна записка от Кмета на Община Хайредин – Тодор Алексиев Тодоров, относно: Промени в действаща Наредба №20 от 2013г. за управление на общинските пътища на територията на Община Хайредин на ОбС-Хайредин.**
3. **Докладна записка от Кмета на Община Хайредин – Тодор Алексиев Тодоров, относно: Изменение и допълнение на Наредба 315 за управление и стопанисване на общински гори – собственост на Община Хайредин, приета с Решение №229 от Протокол №21 дата: 08.08.2013г.**
4. **Докладна от Кмета на Община Хайредин – Тодор Алексиев Тодоров, относно: Вътрешни компенсирани промени по Инвестиционната програма както следва: Основание – промяна на Общинската инвестиционна политика - 1.поради разработка проект за финансиране участък с.Рогозен – с.Сираково 2.Неотложни СМР уч. Околовръстен път с цел извеждане на тежкият транспортен трафик от центъра на Общината.**
5. **Докладна от Кмета на Община Хайредин – Тодор Алексиев Тодоров, относно: Вътрешни компенсирани промени по Инвестиционната програма както следва: Основание – промяна на Общинската инвестиционна политика поради неотложни строително – ремонтни дейности.**
6. **Докладна записка от Кмета на Община Хайредин – Тодор Алексиев Тодоров, относно: Промяна начина на трайно ползване на пасища, мери общинска собственост за други земеделски нужди.**
7. **Докладна записка от Кмета на Община Хайредин – Тодор Алексиев Тодоров, относно: Обявяване на общинска земеделска земя от публична собственост в частна за замяна и продажба чрез публично оповестен конкурс.**
8. **Докладна записка от Кмета на Община Хайредин – Тодор Алексиев Тодоров, относно: Изменение на Наредба №10 приета с Решение №96 по Протокол №11/01.08.2012г. на ОбС – Хайредин за определянето и администрирането на местните такси и цени на услуги на територията на Община Хайредин.**
9. **Докладна записка от Кмета на Община Хайредин – Тодор Алексиев Тодоров, относно: Разрешение за изработване на Подробен устройствен план /ПУП/ - Парцеларен План за обект: „Мрежа на техническата инфраструктура – подземна тръбна мрежа за оптична свързаност на отделните населени места на територията на Община Хайредин“.**
10. **Молби**
11. **Други**

* **По предложение на Кмета на Община Хайредин – Тодор Алексиев Тодоров Докладната относно: Вътрешни компенсирани промени по Инвестиционната програма както следва: Основание – промяна на Общинската инвестиционна политика - 1.поради разработка проект за финансиране участък с.Рогозен – с.Сираково 2.Неотложни СМР уч. Околовръстен път с цел извеждане на тежкият транспортен трафик от центъра на Общината, е оттеглена от Дневния ред.**

**ГЛАСУВАЛИ : „ЗА“ - 12**

**„ПРОТИВ“ - НЯМА**

**„ВЪЗД.СЕ“ - НЯМА**

**ДНЕВНИЯ РЕД СЕ ПРИЕМА !!!**

**По т.1 от дневния ред: Изказвания, питания, становища и предложения на граждани, на основание чл.65, ал.3 от Правилника за организацията и дейността на ОбС, неговите комисии и взаимодействието му с общинска администрация.**

***Поради липсата на изказвания,питания,становища и предложения на граждани Председателката на ОбС предложи да преминат към т.2 от дневния ред.***

**По т.2 от дневния ред: Докладна записка от Кмета на Община Хайредин – Тодор Алексиев Тодоров, относно: Промени в действаща Наредба №20 от 2013г. за управление на общинските пътища на територията на Община Хайредин на ОбС-Хайредин.**

**РЕШЕНИЕ:**

**№266**

**На основание чл.21, ал.2 от ЗМСМА Общински съвет - Хайредин приема промените в Наредба №20 от 2013 г. за управление на общинските пътища на територията на Община Хайредин на ОбС – Хайредин както следва:**

**Чл.52.(1) (Изменена с Решение на Общинския Съвет от …..) Наказват се с глоба от 200лв. (двеста лева) до 500лв. (петстотин лева) физически лица, които извършват или разпоредят да бъдат извършени следните дейности в обхвата на пътя:**

**1. изсичане и изкореняване на дървета и храсти, косене на трева и бране на плодове без разрешение на администрацията, която управлява пътя;**

**2. паша на добитък и опожаряване на растителност;**

**3. превоз на насипни материали в превозни средства, позволяващи тяхното разпиляване;**

**4. поставяне и складиране на материали, които не са свързани с експлоатацията на пътя;**

**5. влачене на дървета и други предмети;**

**6. движение с верижни машини, освен при снегопочистване.**

**(2) (Изменена с Решение на Общинския Съвет от …..) При повторно нарушение по ал.1, глобата е от 500лв. (петстотин лева) до 1 000лв. (хиляда лева).**

**Чл.53. (1) (Изменена с Решение на Общинския Съвет от …..) Наказват се с глоба от 1 000лв. (хиляда лева) до 5 000лв. (пет хиляди лева), ако деянието не представлява престъпление, физически лица, нарушили разпоредбите за забраната за строителство в ограничителните зони и извършване на действия извън специалното ползване, както и нормалното функциониране на водоотводните съоръжения или които извършват или наредят да бъдат извършени следните дейности:**

**1. нанасяне на повреди или унищожаване на пътищата, пътните съоръжения и принадлежности на пътя;**

**2. движение на извън габаритни и тежки пътни превозни средства и товари без разрешение на собственика или общинската администрацията;**

**3. разпиляване на вредни вещества, опасни за хората и околната среда, в обхвата на пътя.**

**4. извършване в обхвата на пътя на:**

**а) дейност, застрашаваща безопасността на движението или използването на пътищата по предназначение;**

**б) дейност, предизвикваща прекъсване, отклоняване или спиране на движението.**

**5. извършване в обхвата на пътя без разрешение на общинската администрация, управляваща пътя:**

**а) строителни и ремонтни работи по пътищата извън границите на населените места и в населените места без регулационен план;**

**б) прокарване на нови и ремонт на съществуващи телеграфни, телефонни, електропроводни, напоителни и други канали;**

**в) откриване на нов и ремонт на съществуващи крайпътни обекти за обслужване на пътници и превозни средства и изграждане на пътни връзки към тези обекти или към съседни имоти;**

**г) изграждане на рекламни съоръжения и поставяне на рекламни материали;**

**6. разкриване на кариери на разстояние, по-малко от 300м. (триста метра) от оста на пътя и на по-малко от 1 000м. (хиляда метра) от мостовете, без разрешение на общинската администрацията.**

**(2) (Изменена с Решение на Общинския Съвет от …..) При повторно нарушение по ал.1 глобата е от 2 000лв. (две хиляди лева) до 7 000лв. (седем хиляди лева).**

**(3) При нарушения по ал.1, т. 4 и т. 5, Кметът на Община Хайредин уведомява писмено Районна Дирекция за национален строителен контрол с искане за незабавно спиране на строителните работи.**

**Чл.54. (Изменена с Решение на Общинския Съвет от …..) В случаите, когато на нарушенията по чл.52 са извършени от юридически лица и търговци, регистрирани по реда на Търговския закон, се налага имуществена санкция от 1 000лв. (хиляда лева) до 5 000лв. (пет хиляди лева), а при нарушения по чл.53 се налага имуществена санкция от 3 000лв. (три хиляди лева) до 8 000лв. (осем хиляди лева); а при повторно нарушение по чл.52 се налага имуществена санкция от 2 000лв. (две хиляди лева) до 7 000лв. (седем хиляди лева), при повторно нарушение на чл.53 се налага имуществена санкция от 4 000лв. (четири хиляди лева) до 12 000лв. (дванадесет хиляди лева).**

**Чл.55.(1) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.**

**(2) Нарушенията се установяват с актове, съставени от длъжностни лица, определени от Кмета на Община Хайредин.**

**(3) Наказателни постановления се издават за общински и частни пътища от Кмета на Община Хайредин или от упълномощено от него длъжностно лице.**

**(4) Когато деянието съдържа признаци на престъпление, преписката се изпраща на Прокуратурата.**

**Чл.56.(1) (Изменена с Решение на Общинския Съвет от …..) За нарушенията по чл.52, ал.1 и чл.53, ал.1 освен наложените санкции, нарушителят се задължава да отстрани последиците от нарушението в срока, определен в наказателното постановление.**

**(2) При неизпълнение на изискванията по ал.1, последиците се отстраняват от Община Хайредин, за сметка на нарушителя.**

**(3) При извършване на дейности, определени като специално ползване на пътищата, без разрешение на администрацията, управляваща пътя, или на собственика на пътя, се налагат санкциите, предвидени в чл.57, ал.4, т.1, 2, 3, 4 от Закона за пътищата.**

**ГЛАСУВАЛИ : „ЗА“ - 12**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.3 от дневния ред: Докладна записка от Кмета на Община Хайредин – Тодор Алексиев Тодоров, относно: Изменение и допълнение на Наредба 315 за управление и стопанисване на общински гори – собственост на Община Хайредин, приета с Решение №229 от Протокол №21 дата: 08.08.2013г.**

**РЕШЕНИЕ:**

**№267**

**На основание чл.21, ал.2 от ЗМСМА, чл.181, ал.6 от Закона за горите и Наредба за условията и реда за възлагане изпълнението на дейности в горските територии – държавна и общинска собственост и за използването на дървесина недървесни горски продукти, ОбС – Хайредин реши:**

1. **ОТМЕНЯ Решение №229 с Протокол №21 от заседание на Общински съвет – Хайредин, проведено на дата: 08.08.2013г. и упълномощава Кмета на Община Хайредин съгласно изменената Наредба, за управлението и стопанисването на общинските гори на територията на Община Хайредин.**
2. **На основание чл.21, ал.2 от ЗМСМА и чл.181, ал.6 от Закона за горите ПРИЕМА проект за изменение и допълнение на Наредба №15 за управление и стопанисване на общински гори.**

**ГЛАСУВАЛИ : „ЗА“ - 12**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.4 от дневния ред: Докладна от Кмета на Община Хайредин – Тодор Алексиев Тодоров, относно: Вътрешни компенсирани промени по Инвестиционната програма както следва: Основание – промяна на Общинската инвестиционна политика поради неотложни строително – ремонтни дейности.**

**РЕШЕНИЕ:**

**№268**

**На основание чл.12, ал.3 от ЗДБРБ / 2013г. във връзка с чл.9(3) от ЗОБ, ОбС – Хайредин приема вътрешни компенсирани променени по Инвестиционната програма както следва: Основание – промяна на Общинската инвестиционна политика поради неотложни строително – ремонтни дейности.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | ***План разходна част Община*** |  |  |  | 31.05.13 | *План* | *План* | ***Източник*** |
| *№* | *Н а и м е н о в а н и е* | *§* | *д/т* | *Бр.* | *промяна* | *Било* | *става* | *финансиране* |
| *А/* | ***Инвестиционна програма Община*** |  |  |  |  |  |  |  |
| *1.* | ОР административна сграда (АПК) | *51-00* | *619* | *1* | *-19795* | *19795* | *0* | *31- 13 РБ* |
|  | ***ОБЩО:*** |  |  | ***1*** | ***-19795*** | ***19795*** | ***0*** |  |
|  |  |  |  |  |  |  |  |  |
| *В/* | ***Инвестиционна програма Община*** |  |  |  |  |  |  |  |
| *1.* | *ОР <Приземна част – коридор>* | *51-00* | *322* | *1* | *2938* | *0* | *2938* | *31- 13 РБ* |
|  | *СОУ „В.Воденичарски“* |  |  |  | *0* |  | *0* |  |
| *2.* | *ОР <Кухненски блок- ДСП с.М-во>* | *51-00* | *524* | *1* | *4900* | *0* | *4900* | *31- 13 РБ* |
| *3.* | *Доставка ударно-пробивна машина* | *52-03* | *606* | *1* | *1233* | *0* | *1233* | *31- 13 РБ* |
| *4.* | *Доставка ФОРД Фиеста* | *52-04* | *532* | *1* | *1700* | *0* | *1700* | *31- 13 РБ* |
| *5.* | *ОР покрив ОДЗ „Славейче“ Х-н* | *51-00* | *311* | *1* | *1600* | *0* | *1600* | *31- 13 РБ* |
| *6.* | *ОР Багер СЕМ 62 - 23* | *51-00* | *606* | *1* | *3100* | *5786* | *8886* | *31- 13 РБ* |
| *7.* | *Рехабилитация централен площад* | *51-00* | *604* | *1* | *4324* | *0* | *4324* |  |
|  | *с. Хайредин* |  |  |  |  |  |  |  |
|  | ***ПРОМЯНА ОБЕКТИ т. 1 - 4 :*** |  |  | ***7*** | ***19795*** | ***5786*** | ***25581*** |  |
|  |  |  |  |  |  |  |  |  |
|  | ***Стойност на Обектите:*** |  |  |  | ***0*** | ***25581*** | ***25581*** |  |
|  |  |  |  |  |  |  |  |  |
|  | *14.10.2013 09:05:25 ч.* |  |  |  |  | *Кмет Община* | |  |
| *в/п* |  |  |  |  |  |  |  |  |

**ГЛАСУВАЛИ : „ЗА“ - 12**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.5 от дневния ред: Докладна записка от Кмета на Община Хайредин – Тодор Алексиев Тодоров, относно: Промяна начина на трайно ползване на пасища, мери общинска собственост за други земеделски нужди.**

**РЕШЕНИЕ:**

**№269**

**На основание чл.21, ал.1, т.8 от ЗМСМА, чл.25, ал.3, т.4 от ЗСПЗЗ, във връзка с чл.45и от ППЗСПЗЗ, ОбС – Хайредин реши:**

* + - 1. **Приема инвестиционното предложение с молба вх.№ К-4897/ 26.09.2013г. от Братан Георгиев Братанов за разширяване на животновъдна ферма за отглеждане на крави за производство на екологично чисто мляко и изграждане на естествено пасище „електро пастир“. Ще се открият първоначално и 3 работни места от местното население. С тази инвестиция ще има икономически ефект за населението в общината, като се реализира по – висок жизнен стандарт за трудоспособно и икономически активно население.**
      2. **Промяна начина на трайно ползване на долупосоченият имот в т.3 в землището на с.Манастирище с площ – 7.379 дка от пасище, мера за други земеделски нужди – ливада**
      3. **Изразява предварително съгласие със срок от 12 месеца за промяна начина на трайно ползване на земеделска земя общинска собственост – пасища, мера за други земеделски нужди – ливада, и провеждане на процедурите по ЗСПЗЗ и ППЗСПЗЗ както следва:**

**3.1. ПИ № 070001 в землището на с.Манастирище, целият с площ 7.379 дка, с начин на трайно ползване – пасище, мера, категория IV, местност „Горно ливаде“**

**Скица № К06986/16.10.2013г.**

* + - 1. **Възлага на Кмета на Община Хайредин да организира и проведе всички процедури по това решение.**

**ГЛАСУВАЛИ : „ЗА“ - 12**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.6 от дневния ред: Докладна записка от Кмета на Община Хайредин – Тодор Алексиев Тодоров, относно: Обявяване на общинска земеделска земя от публична собственост в частна за замяна и продажба чрез публично оповестен конкурс.**

**РЕШЕНИЕ:**

**№270**

**На основание чл.21, ал.1, т.8 от ЗМСМА, чл.25, ал.3, т.4 от ЗСПЗЗ, във връзка с чл.6, ал.1 от ЗОС, ОбС – Хайредин реши:**

1. **Обявяване от публична общинска собственост в частна Допълва Програмата за придобиване, управление и разпореждане с имотите общинска собственост в Община Хайредин за 2013 г. с описаните имоти както следва:**

* **ПИ № 070001 в землището на с.Манастирище, целият с площ 7.379 дка, с начин на трайно ползване – пасище, мера, категория IV, местност „Горно ливаде“**

**Скица № К06986/16.10.2013г.**

* **ПИ №051002 в землището на с.Манастирище, целият с площ 5.189 дка, сначин на трайно ползване – прокар**

**Скица № К06915/01.10.2013г.**

1. **ОбС – Хайредин декларира, че описаните в горните решения имоти не се ползват по предназначение и при спазване нормативите за поддържане резерв от постоянно затревени площи и задоволяване нуждите на животновъдите от земи необходимостта от тях е отпаднала. С цел реализиране на бъдещи инвестиционни проекти, което ще допринесе за откриването на нови работни места Общинския съвет намира решението за целесъобразно.**
2. **Възлага на Кмета на Община Хайредин да организира и проведе всички процедури по това решение.**

**ГЛАСУВАЛИ : „ЗА“ - 12**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.7 от дневния ред: Докладна записка от Кмета на Община Хайредин – Тодор Алексиев Тодоров, относно: Изменение на Наредба №10 приета с Решение №96 по Протокол №11/01.08.2012г. на ОбС – Хайредин за определянето и администрирането на местните такси и цени на услуги на територията на Община Хайредин.**

**РЕШЕНИЕ:**

**№271**

**На основание чл.9 от закона за местните данъци и такси /ЗМДТ/ , чл.79 от Административно процесуалния кодекс /АПК/, чл.21, ал.1 и ал.2 от Закона за местното самоуправление и местната администрация /ЗМСМА/ ОбС- Хайредин приема Наредба за изменение на Наредбата за определяне и администриране на местни такси и цени на услуги предоставени от Община Хайредин.**

**ГЛАСУВАЛИ : „ЗА“ - 12**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.8 от дневния ред: Докладна записка от Кмета на Община Хайредин – Тодор Алексиев Тодоров, относно: Разрешение за изработване на Подробен устройствен план /ПУП/ - Парцеларен План за обект: „Мрежа на техническата инфраструктура – подземна тръбна мрежа за оптична свързаност на отделните населени места на територията на Община Хайредин“.**

**РЕШЕНИЕ:**

**№272**

**На основание чл.21, ал.1, т.11 от ЗМСМА, във връзка с чл.124а, ал.1 ОбС – Хайредин реши:**

1. **Общински съвет Хайредин разрешава изработването на Подробен устройствен план – парцеларен план за обект „Мрежа на техническата инфрасруктура – подземна тръбна мрежа за оптична свързаност на отделните населени места на територията на Община Хайредин“ съгласно приложената схема и опис на засегнатите имоти.**
2. **Одобрява се и приложеното Техническо задание като неразделна част от Разрешаването за изработване на ПУП – ПР.**
3. **Възлага изработването на ПУП – парцеларен план, да се извърши за сметка на ЕТ „ЕТА – Виолета Желева“.**
4. **ОбС – Хайредин упълномощава Кмета на Община Хайредин да извърши всички последващи действия в изпълнението на горните решения.**

**ГЛАСУВАЛИ : „ЗА“ - 11**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

*От залата отсъства общинския съветник –Н. Братанов*

**По т.9 от дневния ред: Молби**

**РЕШЕНИЕ:**

**№273**

**ОбС Хайредин одобрява предложената от ПК по „Социални дейности” молба за помощ на :**

* **Йовка Павлова Тодорова, жител на с.Манастирище – 100лв**

**ГЛАСУВАЛИ : „ЗА“ - 12**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

***Поради изчерпване на дневния ред заседанието бе закрито в 14:15 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОбС – Хайредин:…………………**

**/M.Aтанасова/ /Светла Петрова/**